În primul rând, vei beneficia de o pensie suplimentară, pe lângă pensia din sistemul public. Practic, sumele cu care contribui la Fondul VITAL îți vor reveni de drept sub formă de pensie privată. Asta înseamnă mai multă stabilitate și siguranță la pensionare.
Un avantaj deosebit de important îl reprezintă posibilitatea ca suma acumulată în contul tău de pensie privată să rămână moștenire familiei, în caz de deces. Spre deosebire de sistemul public unde nu există această posibilitate, iar contribuția este pierdută.
Și, poate cel mai important aspect, pensia privată obligatorie nu presupune niciun cost suplimentar. Toate contribuțiile sunt reținute din contribuția de asigurări sociale pe care o datorezi în mod legal ca angajat. Contribuțiile sunt declarate și virate de către angajator către bugetul de stat, de unde Casa Națională de Pensii Publice le redirecționează către contul tău individual deschis la Fondul VITAL.